கேள்வி: க. கணபதிப்பிள்ளை - தமிழ்ப் பணி என்பது என்ன?
பதில்: பேராசிரியர் க. கணபதிப்பிள்ளை பேராதனைப் பல்கலைக்கழகத் தமிழ்ச் சங்கத்தின் தலைவராக 29 ஆண்டுகள் பணியாற்றினார். தமிழ்ச்சங்கத்தின் ''இளங்கதிர்'' என்ற இதழைத் தொடக்கி அதனைத் தொடர்ந்து நடத்த உதவி செய்தார். தமிழ்ச்சங்கத்துக்கென பல நாடகங்களை எழுதி நெறிப்படுத்தினார். இவற்றுள் உடையார் மிடுக்கு, முருகன் திருகுதாளம், கண்ணன் கூத்து, நாட்டவன் நகர வாழ்க்கை என்பவை ''நானாடகம்'' (1940) என்ற தலைப்பில் அச்சில் வெளிவந்தன. இவற்றை விட பொருளோ பொருள், தவறான எண்ணம் ஆகிய நாடகங்கள் ''இரு நாடகம்'' (1952) என்ற பெயரில் நூலாக வெளிவந்தது. யாழ்ப்பாணப் பேச்சுத் தமிழைக் கையாண்டு பல நாடகங்களை எழுதினார். ''சங்கிலி'' (1956) என்ற வரலாற்று நாடக நூல் பாடநூல் புத்தகமாக வெளிவந்தது. ''பூஞ்சோலை'' (1953), ''வாழ்க்கையின் விநோதங்கள்'' (1954) ஆகிய புதின நூல்களையும் எழுதியுள்ளார். தனிநாயகம் அடிகள் முயற்சியில் ஆரம்பிக்கப்பட்ட உலகத் தமிழாராய்ச்சி மன்றம் தொடக்க விழா 1964 சனவரி 7 ஆம் நாள் புது தில்லியில் நடந்தபோது இலங்கையின் சார்பில் பேராசிரியர் கணபதிப்பிள்ளை கலந்துகொண்டார். பேராசிரியர் கணபதிப்பிள்ளையின் வாழ்க்கை வரலாற்றை "கலையருவி கணபதிப்பிள்ளை" என்ற பெயரில் த. சண்முகசுந்தரம் என்பவர் எழுதி 1974 இல் வெளியிட்டார்.
கேள்வி: க. கணபதிப்பிள்ளை - கல்வெட்டியல் ஆய்வு பற்றி தகவல் சொல்.
பதில்: பேராதனைப் பல்கலைக்கழகத்தில் தமிழ்ப் பேராசிரியராகப் பணியாற்றிய போது, பிற்காலத்தில் அவர் இலங்கைத் தமிழ்க் கல்வெட்டியல் துறையில் மதிப்புமிக்க பங்களித்துள்ளார். இலங்கையின் பண்டைய பல தமிழ்க் கல்வெட்டுகளை ஆராய்ந்து, திருத்தி வெளியிடப் போதுமான பயிற்சி பெற்ற கல்வெட்டாய்வாளர்கள் இல்லாத ஒரு காலத்தில், கணபதிப்பிள்ளை முன்வந்து இப்பணிக்குத் தன் பங்களிப்பை வழங்கினார். மகனை, மொரகாவலை, பாண்டுவஸ்னுவர போன்ற இடங்களில் கண்டுபிடிக்கப்பட்ட தமிழ்க் கல்வெட்டுக்கள் குறித்து University of Ceylon Review 1960, 1962 இதழில் கட்டுரைகளாக எழுதி வெளியிட்டார். இதன் மூலம் அவர் இத்துறையில் ஒரு புதிய ஆர்வத்தை ஏற்படுத்தி, இப்பணியைத் தொடர தமது மாணவர்களுக்கு ஊக்கம் அளித்தார்.
கேள்வி: க. கணபதிப்பிள்ளை - குடும்பம் பற்றி நீங்கள் என்ன அறிந்துள்ளீர்கள்?
பதில்: பேராசிரியர் கணபதிப்பிள்ளை மட்டக்களப்புச் சேர்ந்த மனோன்மணி என்பவரைத் திருமணம் புரிந்தார். இவர்களுக்கு டாக்டர் கந்தசாமிப்பிள்ளை, டாக்டர் ஒப்பிலாமணிப்பிள்ளை என இரு ஆண்களும், சௌந்தராம்பிகை, மங்களாம்பிகை, பாலாம்பிகை, அருள்மொழிநங்கை, டாக்டர் வள்ளி என ஐந்து பெண்களும் உள்ளனர்.
கேள்வி: க. கணபதிப்பிள்ளை - நினைவுப் பரிசுகள் குறித்து விரிவாக சொல்லுங்கள்.
பதில்: பேராசிரியர் க. கணபதிப்பிள்ளையின் நினைவாக கனடா தமிழ் இலக்கியத் தோட்டம் ஆண்டுதோறும் சிறந்த புனைவு நூலுக்கான பரிசை வழங்கி வருகிறது.
கேள்வி: க. கணபதிப்பிள்ளை - எழுதிய நூல்கள் பற்றி விளக்கவும்.
பதில்: * பூஞ்சோலை (புதினம்) * வாழ்க்கையின் விநோதங்கள் (புதினம்) * நீரர மகளிர் (புதினம்) * Creativity or Life's Postures * This Baffling Existence * Vipulananda A Literary Biography * A Study of the Language of the Tamil Inscriptions of the 7th and the 8th Centuries A.D * இலங்கை வாழ் தமிழர் வரலாறு * ஈழத்து வாழ்வும் வளமும் * கணபதிப்பிள்ளை நாடகத்திரட்டு * கற்பின் கொழுந்து * காதலி ஆற்றுப்படை (கவிதை) * தூவுதும் மலரே (கவிதை) * நாவலர் வழிக்கோர் காவலர் * பேராசிரியர் கணபதிப்பிள்ளை நாடகத்திரட்டு * முருக வழிபாடும் கதிர்காமம் பாதயாத்திரையும்
கேள்வி: க. கணபதிப்பிள்ளை - நாடகங்கள் பற்றி தகவல் சொல்.
பதில்: * சங்கிலி (நாடகம்) * நானாடகம் (1940) * இருநாடகம் (1952) * மாணிக்கமாலை (நாடகம்) * உடையார் மிடுக்கு * நாட்டவன் நகர வாழ்க்கை * முருகன் திருகுதாளம் * கண்ணன் கூத்து * பொருளோ பொருள் * தவறான எண்ணம் * சுந்தரம் எங்கே * துரோகிகள்
கேள்வி: க. கணபதிப்பிள்ளை - ஆய்வுக் கட்டுரைகள் குறித்து விரிவாக சொல்லுங்கள்.
பதில்: * Jaffna dialect of Tamil - a phonological study in Indian Linguistics - Turner Jubilee Volume, Pune, India (1958) * Words in Jaffna dialect of Tamil - University of Ceylon Review, Vol XXIII, Vol I No 2. Peradeniya (1965)